[{"text_idx": "#000004", "text": "Mullu augustis isikliku rekordi 19.81 peale viinud kuulito\u0303ukaja Jander Heil piirdus laupa\u0308eval Splitis kahe mo\u0303o\u0303tmisele la\u0308inud katsega, teises heitevoorus sai viljandimaalane kirja 18.46 ning viiendas to\u0303ukas pa\u0308eva parima 18.63. B-grupis andis see tulemus neljanda koha. Kuulito\u0303uke vo\u0303itis uue isikliku rekordiga 20.83 rumeenlane Andrei Toader. Viimati vo\u0303istles Heil veebruarikuus, kui vo\u0303itis Eesti sisemeistrivo\u0303istlustel kulla 18.87-ga."}, {"text_idx": "#000005", "text": "Kaks na\u0308dalat tagasi Eesti koondise kandidaatide vo\u0303istlusel vasarat 68.82 m heitnud Adam Kelly tulemuseks ja\u0308i laupa\u0308eval Splitis kolmandas voorus heidetud 68.27. B-alagrupi viiendana lo\u0303petanud Ju\u0308ri Tamme hoolealune sai vo\u0303istluses veel kirja neljandas voorus heidetud 63.54 ja kuuendas 67.83. Vasaraheitevo\u0303istluse vo\u0303itis 75.99-ga tu\u0308rklane Esref Apak."}, {"text_idx": "#000006", "text": "Naiste U23 vanuseklassis vo\u0303istelnud Annika Emily Kellyl ja\u0308i isiklikust rekordist (58.55) puudu vaid veidi u\u0308le poole meetri, saades parimal katsel kirja 58.01. 4-kilost heitevahendit stabiilselt heitnud Kelly seeria: 56.78; 58.01; 54.97; 56.16; X; 56.88. Noorsoo vanuseklassi vasaraheite vo\u0303itis 67.46-ga poolatar Ewa Rozanska."}, {"text_idx": "#000007", "text": "Mo\u0308o\u0308dunud aasta suvel 69.08-ga Eesti meistriks kroonitud Ranno Koorep avas oma va\u0308lishooaja laupa\u0308eval u\u0308le 70 meetrise odakaarega. B-alagrupis seitsmendana lo\u0303petanud odaviskaja sai parimal katsel kirja 70.05. Seeria: 65.99; 64.87; 70.05; X; 66.80; 69.82. Meeste odaviskes triumfeeris sakslane Johannes Vetter, kes vo\u0303idutses Horvaatias enam kui 91 meetri kaugusele kandunud viskega. Seeria: 91.12; 90.43; 89.63; 88.34; 84.20; 88.23."}, {"text_idx": "#000008", "text": "Pu\u0308hapa\u0308eval, 9. mail oli viimase eestlasena odaviskes vo\u0303istlustules Mari Klaup. Mitmevo\u0303istleja saatis parimal katsel 600-grammise heitevahendi 51.30 peale. Sellega teenis Klaup B-alagrupis kaheksanda koha. Seeria: 48.51; X; X; 46.98; 51.30; X. Naiste odaviskevo\u0303istluse vo\u0303itis 25-aastane Maria Andrejczyk, kes pu\u0308stitas maailma hooaja tippmargi 71.40. Selle vo\u0303imsa tulemusega to\u0303usis poolatar maailma ko\u0303igi aegade edetabelis kolmandaks. Temast eespool on ainult maailmarekordinaine Barbora Spotakova (Ts\u030cehhi) 72.28 ja Osleidys Menendes (Kuuba) 71.70."}, {"text_idx": "#000009", "text": "Lisainfo:Sirje LippeKoondise juhtTel: +372 506 2390"}]